Diari Oficial de la Generalitat Valenciana


Sumari del DOGV 9331, del 04-05-2022 (2022/3784)

RESOLUCIÓ de 29 d'abril de 2022, de la Vicepresidència i Conselleria d'Igualtat i Polítiques Inclusives, per la qual es concedeix una beca per a la realització de pràctiques professionals en la Direcció General de l'Institut Valencià de Formació, Investigació i Qualitat dels Serveis Socials
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9331

Data del DOGV
:   04-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3784


Data del document
:   29-04-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 29 d'abril de 2022, de la Vicepresidència i Conselleria d'Igualtat i Polítiques Inclusives, per la qual es concedeix una beca per a la realització de pràctiques professionals en la Direcció General de l'Institut Valencià de Formació, Investigació i Qualitat dels Serveis Socials [2022/3784]  
Vista l'Ordre 6/2019, de 6 d'agost, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques del programa de planificació de Serveis Socials per a la realització de pràctiques professionals en la Secretaria Autonòmica de Planificació i Organització del Sistema.  
Vista la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen tres beques del Programa de planificació de serveis socials, per a la realització de pràctiques professionals en la Secretaria Autonòmica de Planificació i Organització del Sistema.  
Vista la Resolució de 27 d'abril de 2021, de la Vicepresidència i Conselleria d'Igualtat i Polítiques Inclusives, per la qual es concedeixen tres beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema, en la qual s'estableix que les persones beneficiàries de les beques s'incorporarien en la seu de la Direcció General de l'Institut Valencià de Formació, Investigació i Qualitat dels Serveis Socials (IVAFIQ).  
Vista la Resolució de 24 de març de 2022, de la Vicepresidència i Conselleria d'Igualtat i Polítiques Inclusives, per la qual es prorroguen les beques convocades per la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, per a la realització de pràctiques professionals en la Secretaria Autonòmica de Planificació i Organització del Sistema Valencià, per al període comprés entre l'1 d'abril de 2022 fins al 31 de març de 2023.  
Vista la Resolució de 7 d'abril de 2022, de la Vicepresidència i Conselleria d'Igualtat i Polítiques Inclusives, per la qual s'accepta la renúncia d'una beca, per a la realització de pràctiques professionals en la Direcció General de l'Institut Valencià de Formació, Investigació i Qualitat dels Serveis Socials.  
Vist que en la Resolució de 27 d'abril de 2021 i d'acord amb l'Ordre 6/2019, de 6 d'agost, es va establir una bossa de reserva prioritzada per ordre decreixent de puntuació, per a cobrir les vacants que puguen produir-se en les beques adjudicades.  
Vist que, havent oferit la beca vacant, seguint el llistat de la bossa establit en l'ANNEX II de la Resolució de 27 d'abril de 2021, correspon l'adjudicació a Tamara Sales Sales, amb DNI \*\*\*5648\*\*, qui compleix tots els requisits de l'article 3 de l'Ordre 6/2019, de 6 d'agost citada.  
  
En conseqüència, conforme amb el que s'estableix en l'article 9 de l'Ordre 6/2019, de 6 d'agost, en relació amb l'apartat segon de la Resolució de 27 d'abril de 2021, resolc:  
  
Primer  
Adjudicar la beca per a la realització de pràctiques professionals en la Direcció General de l'Institut Valencià de Formació, Investigació i Qualitat dels Serveis Socials, que va quedar vacant a Tamara Sales Sales, amb DNI \*\*\*5648\*\*, pel període comprés entre l'1 de maig de 2022 i el 31 de març de 2023, condicionat al fet que hi haja consignació pressupostària suficient en l'exercici.  
  
Segon  
La publicació de la present resolució produirà els efectes de notificació, conforme al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
La present resolució posa fi a la via administrativa i podrà ser recorreguda potestativament en reposició o bé es podrà presentar directament recurs contenciós administratiu d'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 d'abril de 2022. La vicepresidenta del Consell i consellera d'Igualtat i Polítiques Inclusives, p. d. (Resolució de 29.02.2016), el director general de l'Institut Valencià de Formació, Investigació i Qualitat dels Serveis Socials: Joan Crespo i Sempere.